NaiveNeuron/SloPal huggingface dataset:
Kolesík, Andrej, poslanec NR SR (2013-10-28):
Ďakujem, pán predseda. Vážený pán spolupredkladateľ, takisto aj vážený pán navrhovateľ, v zásade budem reagovať aj na svojho predrečníka vo faktickej, aj keď by som to nemal, ale v zásade sa obraciam k vám. Páni, ja neviem, hovorí vám niečo slovenské príslovie „vykopávať otvorené dvere“? Lebo toto vy robíte. Všetko toto, čo navrhujete, sa už dnes a dlhé roky deje. Tak ako hovoril Martin Poliačik vo svojej faktickej, už dnes najväčší znečisťovatelia, zverejňujú podiel znečisťujúcich látok vypúšťaných do atmosféry. Veď tých veľkých znečisťovateľov nie sú tisíce! Veď to je zopár firiem, ktoré v rámci svojej spoločenskej zodpovednosti a v rámci starostlivosti o životné prostredie zverejňujú tieto údaje, ktoré sú verejne dostupné širokej verejnosti, na svojich internetových sídlach. Či už sú to Slovenské elektrárne, alebo iné podniky. A okrem toho, ak nemám dôveru voči týmto inštitúciám alebo súkromným spoločnostiam, ja si kliknem na stránku Slovenského hydrometeorologického ústavu, kde zistím koncentrácie znečisťujúcich látok vo všetkých staniciach na území Slovenskej republiky. To už keď nemám mať dôveru ani voči Slovenskému hydrometeorologickému ústavu, tak potom ja tomu už absolútne nerozumiem, tejto vašej, podľa môjho názoru, absolútne zbytočnej a len zviditeľneniu slúžiacej iniciatíve! Veď trošku by fakt nezaškodilo sa prebrúzgať tým internetom, páni navrhovatelia, a zistiť, že to, čo chcete, sa už dávno, dávno deje. Preto ja nevidím žiaden dôvod, aby som tento váš ekopopulistický návrh zákona podporil.
M. Číž, podpredseda NR SR: (2006-10-24):
Pani poslankyňa Laššáková, procedurálny návrh? Dobre, takže pýtam sa, či sa niekto chce prihlásiť do rozpravy ústne? Pani poslankyňa Laššáková. Uzatváram možnosť podania písomných, teda ústnych prihlášok do rozpravy, prepáčte. Nech sa páči, pani poslankyňa.
V. Veteška, podpredseda NR SR: (2004-01-22):
S faktickou poznámkou pani poslankyňa Beňová. Nech sa páči. M. Beňová, poslankyňa: Ďakujem veľmi pekne, pán predsedajúci. Pán poslanec Banáš, ja som tiež za to, aby sa prijala ústavná zmluva, alebo ústava, akokoľvek to budeme nazývať, pretože ide skôr o obsah ako o názov materiálu z môjho pohľadu. Myslím si ale, že netreba rýchlosť nadstavovať nad kvalitu tohto materiálu, a preto by som bola opatrná pri vyjadreniach o čo rýchlejšie, o to lepšie, pretože určite miera kompromisu, ktorý bude musieť urobiť aj Slovenská republika, musí byť priamo úmerná hrdosti a zodpovednosti za náš štát a za občanov nášho štátu. Ďalej by som vás chcela ubezpečiť minimálne za politickú stranu Smer, pán poslanec, že my máme jasnú kandidátku a jasných ľudí na kandidátku do Európskeho parlamentu a mnohí z nich sú vaši kolegovia, a takisto by som chcela povedať, že si myslím, že existuje aj dobrý kandidát na európskeho komisára. Je to ale iný problém, prečo zatiaľ Slovensko tohto kandidáta nemohlo oficiálne predstaviť.
Brocka, Július, poslanec NR SR (2015-10-30):
Ale dve minúty poprosím.
Zmajkovičová, Renáta, podpredsedníčka NR SR (2014-01-29):
S reakciou pani podpredsedníčka Jurinová.
Podmanický, Ján, poslanec NR SR (2010-11-03):
Ďakujem pekne. Pani poslankyňa Vaľová veľmi dobre pomenovala jeden základný problém tohto návrhu zákona, ktorého sa okrajovo dotkol aj pán primátor Ďurkovský, a to je nedostatok alebo nezabezpečenie financovania tohto zákona, alebo nákladov tohto zákona. A právom sa starostovia aj primátori obávajú, že bude to znamenať, keď sa tento zákon začne uplatňovať v tej podobe, v akej je navrhnutý teraz. Ak sa začne uplatňovať, bude to znamenať obrovské náklady na chod samosprávy. A potom niekedy človeku napadá, že či to náhodou nie je zákon na podporu súkromných sanatórií, ktoré budú financované z rozpočtov obcí a samosprávnych krajov, ja verím, že to tak nie je, pani poslankyňa Gibalová, ale sa tak na mňa pozeráte, nereagujem na vás, ale na pani poslankyňu Vaľovú. Ale myslím si, že ten základný nedostatok tohto zákona, to finančné zabezpečenie, ten jednoducho musíte doriešiť. Lebo ak ho nedoriešite, tak bude to znamenať napríklad len vzrast korupcie, kde si budú jednotlivé obce a mestá navzájom platiť, aby tí dôchodcovia, ktorí majú nárok na získavanie týchto výhod, aby si ich brali iné obce alebo aby sa prepisovali do iných obcí, alebo aby lekári im dávali iný zdravotný stav, než majú. Jednoducho je to zákon, ktorý, možno máte dobrý nápad a dobrú myšlienku, ale pokiaľ nebude finančne zabezpečený, bude znamenať obrovské problémy, ale obrovské problémy. A to vás chcem teda poprosiť – a nadväzujem na pani poslankyňu Vaľovú –, aby ste tento problém vyriešili. Ja si myslím, že to, že poslanci MOST-u nezahlasovali za tento zákon, niektorí poslanci MOST-u, to nebola náhoda. Chcem im za to poďakovať, lebo možno otvorili tú diskusiu, ktorú ste nedotiahli alebo ktorá sa nedotiahla pri poslednom rokovaní a treba tento problém vyriešiť. Ak sa nevyrieši, bude to zákon, ktorý bude spôsobovať obrovské problémy samosprávam.
Bugár, Béla, podpredseda NR SR (2010-08-11):
Ďakujem, pani poslankyňa. Ešte predtým otváram tretie čítanie , teda rozpravu v rámci tretieho čítania. Pýtam sa, či sa hlási niekto do rozpravy? Konštatujem, že nie je to tak. Vyhlasujem rozpravu za skončenú a teraz budeme hlasovať o návrhu pani poslankyne schváliť predložený návrh. Nech sa páči, prezentujme sa a hlasujme o tomto návrhu. (Hlasovanie.) Prítomných 144, za 82, proti 27, zdržalo sa 34 poslancov, 1 nehlasoval. Konštatujem, že sme schválili vládny návrh novely Trestného poriadku . Ďakujem pekne, pani spravodajkyňa. Panie poslankyne, páni poslanci, v programe schôdze je zaradený bod, návrh na odvolanie členov Dozornej rady Fondu národného majetku a voľbu predsedu a ďalších členov dozornej rady fondu. Vzhľadom na to, že voľba aj odvolanie členov Dozornej rady fondu sa koná tajným hlasovaním, navrhujem, aby sme pristúpili k uvedeniu návrhov a následne k vykonaniu tajného hlasovania o zániku členov, teda ich členstva v Dozornej rade, to znamená o návrhu na odvolanie členov Dozornej rady fondu. Tajné hlasovanie o návrhoch na voľbu predsedu a ďalších členov Dozornej rady vykonáme, samozrejme, po ďalšom hlasovaní. Je všeobecný súhlas s týmto návrhom? (Súhlasná reakcia pléna.) Ďakujem pekne. Pristúpime teda k rokovaniu o návrhu na odvolanie členov Dozornej rady Fondu národného majetku Slovenskej republiky a na voľbu predsedu a ďalších členov Dozornej rady Fondu národného majetku . Návrh ste dostali ako tlač 46. Dávam slovo predsedovi výboru pre hospodárstvo, výstavbu a dopravu poslancovi Stanislavovi Janišovi, aby návrh uviedol. Pán poslanec, máte slovo.
Kočiš, Eduard, poslanec NR SR (2021-10-26):
Ďakujem za slovo, pán predseda. Pán minister, spomínal ste vo svojej rozprave problémy s nájmami, ktoré ste mali ako ministerstvo pôdohospodárstva pri tej druhej a prvej vlne, najmä sa to týkalo Bratislavy a takého začarovaného bludného kruhu, kde jedna firma z A do bodu B si presúvala zamestnancov, potom pracovný priestor. Myslím, že tam boli aj nejakí poslanci, neviem, či to bolo priamo z SaS, ktorí pôsobili na nejakej regionálnej úrovni, či sa to nejakým spôsobom vyriešilo, alebo ak sa to neriešilo, čo s tým plánujete robiť. Ďalej ste spomínal, že ste nejakým spôsobom chceli kompenzovať alebo odškodňovať nepravidelnú autobusovú dopravu. Naposledy, keď sme tu mali zástupcov Únie súkromných autodopravcov, kde nás prijal aj pán predseda Kollár, tak celú túto kompetenciu riešil v podstate pán minister Doležal, či aj vy nejakým spôsobom na tejto veci kooperujete, a pár otázok mám ešte výlučne z energetického prostredia, nakoľko energetici z nášho regiónu by veľmi radi vedeli alebo dozvedeli sa niektoré veci, a to či napríklad by nebolo možné, ak by Slovensko nakupovalo zemný plyn tak ako Maďarsko, ako je to od, priamo od ruského exportéra, ktorý to nejakým spôsobom dodáva, či by Slovenská republika na tom nemohla nejakým spôsobom ušetriť prostriedky, alebo postupovať minimálne podobne. Akým spôsobom koordinujete zvyšovanie cien elektrickej energie s najväčšími výrobcami energie na Slovensku. Či ministerstvo pôdohospodárstva na to dáva dostatočný pozor, aby naozaj tie roky 2022 a 2023 sme jednoducho neprepásli a nemal problém ani priemysel, ani domácnosti. A častokrát je najviac položená otázka najmä z laickej verejnosti, prečo stojí viacej tá distribučná zložka energie ako samotná silová energia... (Prerušenie vystúpenia časomerom.)
Hlina, Alojz, poslanec NR SR (2023-12-18):
Ďakujem pekne, ja len na úvod dovoľte takú technickú poznámku, že ja som sa tomu kabátu fakt potešil, som nevedel, kde ho mám, ale mimochodom, že pani kolegyňa zo SMER-u, čo šla teraz s tým kabátom, ona, chúďa, tiež nevedela, ako sa dostane ku kabátu, len sa bála opýtať, tak sa potom prišla mňa opýtať, že či ten jej kabát je vzadu. No, ale teraz k tomu, čo bolo povedané. Ja som teraz, aj pán Čaučík čo povedal, som ani netušil, že človek to nestíha úplne celé v tom kontexte vnímať, ale že sa dopĺňa ten vývoj do názvu ministerstva školstva. Ide z toho trocha obava, lebo už v tom máme tú skúsenosť s tým výskumom. A ten výskum na Slovensku dopadol tak, ktorí si spomínajú, ktorí nie, že naozaj ste tých 300 či koľko miliónov cez pána Plavčana naozaj naliali do mimoriadne významných výskumných projektov, hej, ktoré potom sa vlastne celé museli transformovať, a teraz keď tam dopĺňate vývoj, tak to asi buď zadáva nejaký, podmienku alebo domnienku, že teda môžte aj na to skúsiť vytvoriť nejakú výzvu. A rozmýšľam, že čo budete vyvíjať a koľko to bude stáť a ako to nakoniec celé dopadne. Možno len márnou a slabou útechou je, že tam je Tomáš Drucker, ešte ten lucidnejší z vás, ktorý bude naozaj dávať pozor, že aby to úplne neutieklo. Čiže ja viem, že teda môj príspevok nie je nejak mimoriadne hodnotný, ale čo už sa dá teraz o pol jedenástej v noci, ale stále sa snažíme do toho vkladať to, čo by mohlo tú diskusiu nejakým spôsobom posunuť, ale leitmotívom celej, tohto celého je, čo už tu neraz bolo povedané, že preháňate, naozaj idete hrubo cez čiaru. Ďakujem.
P. Hrušovský, predseda NR SR: (2004-12-09):
(Hlasovanie.) 139 prítomných, 59 za, 42 proti, 38 sa zdržalo. Neschválili sme prvý z dvoch podaných pozmeňujúcich návrhov pani poslankyne Navrátilovej. Teraz, páni poslanci, hlasujeme o druhom pozmeňujúcom návrhu, ktorý je uvedený tiež na str. 37, pod poradovým č. 13/2. (Hlasovanie.) 139 prítomných, 58 za, 31 proti, 49 sa zdržalo, 1 nehlasoval. Návrh sme neschválili. Ďalší v poradí vystúpil pán poslanec Tibor Mikuš. Pán spoločný spravodajca, pozmeňujúci návrh na str. 39, ktorý...
Michelko, Roman, poslanec NR SR (2024-06-27):
Ďakujem. Vážený pán predsedajúci, dovoľte mi, prosím, ako navrhnutému spravodajcovi výboru predniesť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon 264/2022 o mediálnych službách a o zmene a doplnení niektorých zákonov v znení neskorších predpisov a o zmene a doplnení niektorých zákonov, tlač 324a, v druhom čítaní. Výbor pre kultúru a médiá ako gestorský výbor podáva Národnej rade spoločnú správu výborov. Národná rada dňa 27. júna ´24 rozhodla o tom, že návrh zákona prerokuje v druhom čítaní a pridelila ho na prerokovanie týmto výborom: ústavnoprávnemu výboru, výboru pre hospodárske záležitosti a výboru pre kultúru a médiá. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Gestorský výbor na základe stanovísk výborov vyjadrených v ich uzneseniach a v stanovisku poslancov odporúča Národnej rade uvedený návrh zákona schváliť. O pozmeňujúcich a doplňujúcich návrhoch tejto spoločnej správy gestorský výbor odporúča hlasovať spoločne o bodoch 1 až 19 s odporúčaním schváliť. Spoločná správa výborov Národnej rady bola schválená uznesením č. 32 z 27. júna ´24. Gestorský výbor ma určil ako spoločného spravodajcu výborov a poveril ma, aby som na schôdzi Národnej rady informoval o výsledku rokovania výborov. Pán predsedajúci, ďakujem, skončil som, prosím, otvorte rozpravu.
P. Paška, predseda NR SR: (2009-03-10):
(Hlasovanie.) 135 prítomných, 134 za, 1 sa zdržal. Návrh sme postúpili do druhého čítania.
Blanár, Juraj, podpredseda NR SR (2023-06-15):
Nech sa páči, prezentujme sa a hlasujme o tomto návrhu zákona postúpiť do druhého čítania. (Hlasovanie.) Prítomných 134 poslancov, za hlasovalo 35, proti boli 45, zdržali sa 52 a nehlasovali 2. Konštatujem, že Národná rada nebude pokračovať v rokovaní o tomto návrhu zákona. Ďakujem, pán spravodajca, skončili sme, za spoluprácu. Dobre, ďakujem, pán poslanec bude teraz predkladať ako spravodajca ďalší bod na hlasovanie, v poradí č. 61, a to je návrh skupiny poslancov Kolíkovej, Dostála, Bittó Cigánikovej, Lehotského a Osuského na vydanie zákona, ktorým sa dopĺňa Trestný zákon, číslo parlamentnej tlače 1664. Poprosím, pán spravodajca, aby ste uvádzali hlasovanie. Nech sa páči. (Hlasovanie o návrhu poslancov Národnej rady Slovenskej republiky Márie Kolíkovej, Ondreja Dostála, Jany Bittó Cigánikovej, Tomáša Lehotského a Petra Osuského na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 1664.)
Hrnčiar, Andrej, podpredseda NR SR (2017-06-14):
Pani poslankyňa Remišová.
Mihál, Jozef, poslanec NR SR (2014-04-02):
... a tie rómske hlasy si jednoducho kúpiť. (Prestávka.) (Po prestávke.)
Blanár, Juraj, podpredseda NR SR (2021-06-30):
Ďalší – pán poslanec Filip Kuffa.
M. Košútová, poslankyňa: (2010-02-10):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené všetky podmienky. Predseda Národnej rady Slovenskej republiky posúdil uvedený predmetný návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na dnešnú, 48. schôdzu Národnej rady. Konštatujem, že uvedený návrh spĺňa z formálnoprávnej stránky všetky náležitosti. Zo znenia poslaneckého návrhu je zrejmý účel navrhovanej úpravy. Všeobecná časť obsahuje informáciu o súlade návrhu s Ústavou Slovenskej republiky, o súvislostiach s inými zákonmi, o zhodnotení súčasného stavu a dôvode potreby novej právnej úpravy. Osobitná časť dôvodovej obsahuje odôvodnenie jednotlivých ustanovení. Problematika poslaneckého návrhu zákona nie je upravená v práve Európskych spoločenstiev ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že po rozprave uvedený poslanecký návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 18. januára 2010 č. 1488 navrhujem, aby poslanecký návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku a Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný poslanecký návrh zákona prerokovali vo výboroch do 30 dní a v gestorskom výbore do 31 dní odo dňa jeho pridelenia. Pán predsedajúci, skončila som, otvorte, prosím, rozpravu.
Kaščáková, Renáta, poslankyňa NR SR (2017-05-11):
Áno, ďakujem, pán minister. Ja mám pocit, že možno došlo k nedorozumeniu, ale ja som nepočula odpoveď na tú otázku, ktorú sme kládli. Lebo gro tej otázky nebolo vysvetliť, akým spôsobom prešli vlastne tieto komunikácie pod správu samospráv, ale gro otázky bolo, že či ministerstvo podniká alebo vôbec začalo nejaké kroky alebo či sa začalo zaoberať tou otázkou, že koľkých ciest napríklad sa to týka, akým spôsobom sa dá k tomu prispôsobiť legislatíva. Pretože toto je obrovský problém, ktorý sa týka množstva obcí v samosprávnych krajov, aj krajov, aj iných samospráv, teda pod správu ktorých tieto komunikácie jednotlivé patria. Lebo je množstvo proste situácií, kedy starosta sa musí starať o cestu, o nejakú miestnu komunikáciu, ktorá v zásade je na cudzích pozemkoch. Čiže podľa zákona o obecnom zriadení mu ukladá povinnosť, aby teda zabezpečil dostupnosť pre občanov. Čiže už len to, že odhŕňa na tejto komunikácií sneh, že ju nejakým spôsobom udržuje a že nemá dosah na to, ako si ju vysporiadať teda bez toho, aby, že by samozrejme mal zaplatiť množstvo peňazí za geometrické plány, lebo to je otázka, že kto to zafinancuje. Jednoducho je to obrovský balík problémov, na ktorý sme upozornili aj pri včerajšom prerokovaní zákona o pozemkových úpravách, a kde sme teda upozornili na to, že táto téma sa týka aj komunikácií. Takže moja otázka bola, že či vôbec ministerstvo podniká nejaké kroky, či sa týmto vôbec zaoberá, či má napríklad zmapované, akého množstva úsekov alebo koľkých kilometrov takýchto ciest sa to týka, prípadne aký by to malo dosah na štátny rozpočet a tak ďalej. Čiže akým spôsobom ministerstvo pristupuje k tomuto veľmi závažnému problému, ktorý sa len podľa informácií, ktoré mám ja v Trenčianskom kraji, napríklad môže týkať možno až tretina obcí. Je to naozaj veľké množstvo obcí a veľké množstvo... (Prerušenie vystúpenia časomerom.)
Paška, Pavol, predseda NR SR (2012-11-06):
Pán poslanec Fecko.
Šuca, Peter, poslanec NR SR (2018-12-04):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Dajte, prosím, hlasovať.
Kamenický, Ladislav, poslanec NR SR (2017-12-13):
Vážený pán predseda vlády Slovenskej republiky, vážený pán predsedajúci, vážené pani ministerky, vážení páni ministri, vážené panie poslankyne, páni poslanci, kolegyne, kolegovia, k vládnemu návrhu zákona o štátnom rozpočte na rok 2018 a k návrhu rozpočtu verejnej správy na roky 2018 až 2020 (tlač 700) v rozprave vystúpili sedemnásti písomne a dvanásti ústne prihlásení poslanci. V záverečnom slove vystúpil aj pán minister financií Slovenskej republiky Peter Kažimír. V rozprave bolo podaných šesť pozmeňujúcich a doplňujúcich návrhov, k dispozícii máme spoločnú správu 700a, ktorá obsahuje pozmeňujúci a doplňujúci návrh z rokovania výborov a požiadavku na vládu Slovenskej republiky. Návrhy obsiahnuté v časti V spoločnej správy sú obsiahnuté v návrhu uznesenia č. 2, o ktorom budeme hlasovať na záver. Teraz môžme pristúpiť k hlasovaniu o pozmeňujúcom návrhu zo spoločnej správy. Pán predseda, dajte najprv, prosím, hlasovať o pozmeňujúcom návrhu z časti III spoločnej správy s návrhom gestorského výboru schváliť.
Matečná, Gabriela, ministerka pôdohospodárstva a rozvoja vidieka SR poverená riadením Ministerstva školstva, vedy, výskumu a športu SR (2017-09-07):
Vážená pani poslankyňa, za Operačný program Výskum a inovácie uvádzam, že ministerstvo školstva ako riadiaci orgán v zmysle listu riaditeľa Generálneho riaditeľstva Európskej komisie pre regionálnu a mestskú politiku začal výkon kontrol predmetných výziev na sprostredkovateľskom orgáne, teda na výskumnej agentúre, a v tejto súvislosti usmernil sprostredkovateľský orgán nasledovne: Riadiaci orgán v prípade výzvy na podporu dlhodobého strategického výskumu a vývoja v oblastiach špecializácie RIS3 z hľadiska dostupných vedeckých a výskumných kapacít SR, je tu aj kód, ale ten vám pošleme písomne, požiadal o pozastavenie procesu výzvy v celom rozsahu. Čo znamená, že sa pozastavujú procesy schvaľovania žiadostí o nenávratný finančný príspevok, ako aj zazmluvňovania a implementácie vrátane súvisiacich úkonov. Predmetná výzva bude v najbližších dňoch zrušená. Riadiaci orgán v prípade výzvy na podporu priemyselných výskumno-vývojových centier v oblasti špecializácie RIS3 za účelom zvýšenia súkromných investícií prostredníctvom spolupráce výskumných inštitúcií a podnikateľskej sféry so špeciálnym kódom požiadal sprostredkovateľský orgán o pozastavenie procesu poskytovania nenávratného finančného prostriedku. V prípade výziev na podporu medzinárodných teamingových výskumných centier mimobratislavského kraja (s kódom Operačný program Veda a inovácie-VA/DP-2017) a v Bratislavskom kraji (s kódom Operačný program Veda a inovácie-VA/DP-2017) bude riadiacim orgánom za každým z procesov vykonaná následná kontrola v rámci schvaľovacieho procesu žiadostí o nenávratný finančný prostriedok, to znamená v rámci administratívneho overovania, odborného hodnotenia, ako aj výberu. Zároveň riadiaci orgán požiadal sprostredkovateľský orgán o pozastavenie schvaľovania procesu žiadostí o NFP. Za Operačný program Ľudské zdroje uvádzam, že ministerstvo školstva ako sprostredkovateľský orgán pre prioritnú os Vzdelávanie dostalo list z Európskej komisie s požiadavkou na vypracovanie akčného plánu na základe medializovaných informácií o Operačnom programe Výskum a inovácie. Kroky a opatrenia v akčnom pláne sú v štádiu rozpracovania a budú predmetom rokovaní s Európskou komisiou. Ďakujem za pozornosť. Skončila som k tejto téme.
Heger, Eduard, poslanec NR SR (2017-09-07):
Ja teda môžem ti to aj ukázať následne. Ten zdroj tých slovenských je priamo z ministerstva vnútra a tej nemeckej mám tu, že je to z Final report of contributions to in pregresessments the policy options a tak ďalej. Takže je to Brusel 13. 7., je to síce staršie dátum, ale je to z Európskej komisie tento údaj. (Reakcia z pléna.) Sú to dva, áno, je to nemecký zdroj a potom teda slovenský zdroj, áno, na porovnanie tak, samozrejme. Ďakujem.
Grendel, Gábor, podpredseda NR SR (2022-10-26):
Pán poslanec Szöllös, chcete faktickú? Áno, takže nech sa páči. Dve faktické poznámky na vystúpenie pána poslanca Benčíka, ako prvý pán poslanec Tomáš Valášek.
P. Hrušovský, predseda NR SR: (2004-03-11):
I. Hopta, poslanec: Ja som vnímal slová pána Vavríka ako kompromis, ku ktorému došla opozícia i koalícia, len tiež chcem nadviazať aj na slová pána Šimka, že v podstate sa týmto návrhom nič nemení, pretože prakticky poslanci budú postavení pred vec, že navrhnutého kandidáta buď schvália, alebo neschvália. Čiže sami nebudú môcť podávať žiadne iné nové návrhy, bude sa hlasovať len o týchto návrhoch, ktoré podá vláda Slovenskej republiky. Pripomína mi to trošku zákon o obecnom zriadení, kde sa volí zástupca primátora tiež len na návrh primátora mesta. Čiže poslanci môžu alebo nemôžu zvoliť zástupcu primátora. A dnes paradoxne v mnohých našich mestách existuje drvivá väčšina poslancov, ktorí uzatvorili rozličné koalície, ale nemôžu zvoliť svojho zástupcu primátora, pretože pán primátor im vždycky navrhne niekoho iného, koho oni nechcú zvoliť. Čiže ja sa obávam, aby podobná situácia nenastala aj tu v parlamente, že vláda bude prichádzať s návrhmi, o ktorých síce bude rokovať parlament, ale ktoré budú neprijateľné pre tento parlament, a nakoniec nedôjde k nijakej zhode. Čiže toľko moja poznámka.
P. Paška, predseda NR SR: (2008-01-21):
Vážené pani poslankyne, páni poslanci, dovoľte, aby som vás privítal na 18. mimoriadnej schôdzi. Ešte skôr, kým ju otvorím, keďže sa vidíme takto pohromade prvýkrát v roku 2008, dovoľte, aby som vám zaželal všetkým úspešný pracovný rok 2008 a múdre rozhodnutia v prospech ľudí na Slovensku. Teraz už otváram rokovanie 18. schôdze Národnej rady, ktorú som zvolal na žiadosť skupiny 52 poslancov Národnej rady podľa čl. 83 ods. 2 Ústavy Slovenskej republiky, § 17 ods. 2 a § 109 ods. 2 zákona o rokovacom poriadku. Chcem vás požiadať, aby sme sa prezentovali. Ospravedlňujem sa, ale nemám hlasovaciu kartu v zariadení, takže neviem... Ešte raz sa ospravedlňujem, kolegyne, kolegovia. Takže vás poprosím o prezentáciu. (Prezentácia.) 125 prítomných. Konštatujem, že Národná rada je uznášaniaschopná. Na 18. schôdzi Národnej rady Slovenskej republiky budú overovateľmi pán poslanec Ján Podmanický a pán poslanec Peter Markovič. Ich náhradníkmi budú páni poslanci Ján Chrbet a Peter Gabura. Ešte vás chcem informovať, že o ospravedlnenie svojej neúčasti písomne požiadali pán podpredseda Národnej rady Slovenskej republiky Viliam Veteška a páni poslanci Jozef Šimko, Jozef Tarčák a pán predseda zahraničného výboru Boris Zala. Okrem toho sú na zahraničnej pracovnej ceste poslanci Národnej rady Slovenskej republiky pán Milan Urbáni, pán József Berényi, pán Sergej Chelemendik, pán Ferdinand Devínsky, pán Július Brocka a pán Eduard Kukan. Dámy a páni, návrh, ktorý som obdržal od skupiny 52 poslancov, žiada prerokovať návrh na vyslovenie nedôvery predsedovi vlády Slovenskej republiky pánovi Robertovi Ficovi. Chcem vás len upozorniť, že podľa čl. 88 ods. 1 Ústavy Slovenskej republiky návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina poslancov. Teda program takejto schôdze sa neschvaľuje. A keďže sme uznášaniaschopní, budeme o návrhu programu rokovať. Ešte, pani poslankyňa Laššáková? Procedurálny návrh? Nech sa páči.
Zemanová, Anna, poslankyňa NR SR (2017-09-14):
Ďakujem pekne za slovo, musela som sa presadiť, lebo vypadlo z prevádzky moje zariadenie. Takže je možno prekvapujúce, že práve my prichádzame s reguláciou, my, ktorí sme principiálne proti reguláciám a dotáciám. Hodil by sa možno v tomto prípade výklad slova, a to na stransparentnenie a zreálnenie ceny. Ukončenie všeobecne hospodárskeho záujmu tu v tomto prípade s konkrétnym dátumom uvítajú aj baníci a obyvatelia Hornej Nitry, pretože tí sú naťahovaní a sú v neistote. Oni uvítajú, keď budú mať jasný termín, aby vedeli, ako sa majú pripraviť. Oni vedia, že ťažba uhlia tam končí. Je dôležité posudzovať všeobecný hospodársky záujem, ktorý by v akomkoľvek inom prípade, aj v tomto, mal nejako pokračovať a je potrebné ho posudzovať komplexne. Dopady nielen sociálne, ale aj ekologické pri otváraní aj uzatváraní baní. A treba spomenúť aj ekologický dlh a poškodené zdravie. Ešte jedna pripomienka k pánu primátorovi Podobovi z Handlovej. Samozrejme, že je jeden, je kritik, pretože on je identifikovaný ako jeden z konečných užívateľov, partnerov verejného sektora, ako akcionár Hornonitrianskych baní zamestnanecká a je jeden z ich konečných užívateľov výhod.
Laššáková, Jana, podpredsedníčka NR SR (2012-05-02):
Antonín Cicoň.
Sulík, Richard, predseda NR SR (2011-03-30):
Páni kolegovia, poprosím vás trošku o kľud v miestnosti, už sme pri poslednej poznámke pod čiarou, kým toto čítanie skončí. Nech sa páči.
Danko, Andrej, predseda NR SR (2020-02-25):
Vážené panie poslankyne, vážení páni poslanci, otváram piaty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali podpredseda Národnej rady Hrnčiar, poslanci Burian, Nehézová, Žitňanská, o ospravedlnenie neúčasti z dôvodu PN požiadal Buček a na zahraničnej pracovnej ceste je poslanec Baláž. Pokračujeme v prerušenej rozprave o návrhu na vyslovenie nesúhlasu Národnej rady s dohovorom Rady Európy o predchádzaní násiliu na ženách (tlač 1842). Prosím ministra obrany, aby zaujal miesto určené navrhovateľom, takisto vidím, že už zaujal miesto spravodajca pán Soboňa. Ďalším v poradí z písomne prihlásených rečníkov do rozpravy je poslanec Vašečka, ktorému odovzdávam slovo, a pripraví sa poslanec Dostál. (Pokračovanie rokovania o návrhu vlády na vyslovenie nesúhlasu Národnej rady Slovenskej republiky s Dohovorom Rady Európy o predchádzaní násiliu na ženách a domácemu násiliu a o boji proti nemu , tlač 1842.)
Kollár, Boris, poslanec NR SR (2018-10-23):
Ďakujem. Ja budem vecný a nebudem veľmi osobne, aj keby za normálnych okolností mal som mať tlak niekde úplne hore, cez to všetko ja ďakujem za tento normálny tón, pani podpredsedníčka. Za nás môžem povedať len toľko, viete, sme, akí sme, a nebudeme iní. Keď raz niečo poviem, tak to dodržím. A ja nebudem nikdy ani SaS, ani OĽANO, ani ĽSNS, ale ani SMER. To znamená, že skutočne my si ideme svoje konzistentne a my sa ani nechceme zliať s vami, aj keď teraz môžem reagovať na vašich kolegov zo SaS-ky. Vôbec nemáme akože náš záujem byť šík po šíku s vami, absolútne o to nestojíme a nebojujeme o to a kľudne môžete do nás kopať, teraz nie do vás hovorím, ale do vašich kolegov, je nám to úplne jedno, lebo my si ideme svoju politiku a ona je absolútne nezlučiteľná možno s vašou v niektorých bodoch a v niektorých momentoch. To by som chcel povedať. To znamená, že my sa budeme vždycky rozhodovať tak, ako chceme my, a nie ako na nás navrieskate. A kým si toto neuvedomíte, tak nikdy s nami nemôžete počítať. Ďakujem.
B. Bugár, podpredseda NR SR: (2005-12-14):
Ľ. Lintner, poslanec: Ďakujem pekne. Vážený pán podpredseda, vážený pán minister, ctené kolegyne, vážení kolegovia, Výbor Národnej rady Slovenskej republiky pre verejnú správu ma schválil za spravodajcu k vládnemu návrhu zákona o informačných systémoch verejnej správy, ktorý máte predložený ako tlač č. 1381. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený vládny návrh spĺňa po formálno-právnej stránke všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy, všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu. Všeobecná časť dôvodovej správy ďalej obsahuje dôvody o potrebe novej právnej úpravy, o hospodárskom a finančnom dopade a vplyvu na štátny rozpočet. Rovnako dôvodová správa k tomuto návrhu zákona obsahuje informáciu o finančnom dosahu na rozpočet obcí a osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlúčiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa nedotýka prioritných oblastí uvedených v čl. 70 Európskej dohody o pridružení a v čl. 81 upravujúcom oblasť životného prostredia. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 18. novembra 2005 č. 1425 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, Výbor Národnej rady Slovenskej republiky pre pôdohospodárstvo, Výbor Národnej rady Slovenskej republiky pre verejnú správu a Výbor Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor navrhujem Výbor Národnej rady Slovenskej republiky pre verejnú správu. Odporúčam, aby výbory predmetný vládny návrh zákona prerokovali v lehote do 30 dní a gestorský výbor v lehote do 31 dní od prerokovania vládneho návrhu zákona v prvom čítaní. Pán podpredseda, skončil som spravodajskú informáciu, môžete otvoriť rozpravu.
Mikulec, Roman, minister vnútra SR (2022-11-10):
Ďakujem pekne. Dovoľte, aby som odpovedal na vašu otázku, pán poslanec. Úrad hraničnej a cudzineckej polície Prezídia Policajného zboru eviduje a registruje každý takýto prípad nelegálnej migrácie a všetky potrebné informácie k nemu pre ďalšie analytické účely od osobných údajov, biometrie, dôvodov opustenia domovskej krajiny, trasy, postupu, modus operandi a podobne. Úrad hraničnej a cudzineckej polície Prezídia Policajného zboru v rámci svojej činnosti kladie migrantom aj otázky týkajúce sa dôvodu, pre ktorý nelegálni migranti opustili svoj domovský štát. Okrem obavy o život, bezpečnosť či uvádzané aj ekonomické dôvody. Avšak Policajný zbor tieto dôvody nepreveruje, pretože na to nie je oprávnený. Či sú migranti považovaní za vojnových utečencov, alebo ekonomických migrantov, nie je predmetom činnosti Policajného zboru. Tieto otázky sa posudzujú v rámci azylového konania. Toto je v pôsobnosti Migračného úradu Ministerstva vnútra Slovenskej republiky. Tento zodpovedá a rozhoduje o žiadostiach o azyl na území, pričom sa posudzuje a preveruje dôvod migrácie a odchodu z domovských krajín, t. j. či sa považujú za vojnových utečencov, alebo ekonomických migrantov. Uvádzam, že migranti zadržiavaní alebo zadržaní na tranzitnej nelegálnej migrácii o azyl na území Slovenskej republiky nežiadajú, lebo Slovenská republiky nie je pre týchto migrantov cieľovou krajinou a nemajú záujem na našom území zotrvať. Po predvedení nelegálneho migranta na útvar hraničnej a cudzineckej polície na účely jeho administratívneho vyhostenia sa preverujú všetky skutočnosti potrebné na vydanie rozhodnutia o administratívnom vyhostení. Osobitné skutočnosti, na základe ktorých sa Policajný zbor vie rozhodnúť, či v prípade konkrétneho migranta existujú, alebo neexistujú zákonné prekážky administratívneho vyhostenia podľa § 81 zákona o pobyte cudzincov. Medzi ne patria aj zaistenie, zistenie skutočnosti o situácii v krajine pôvodu a v krajinách tranzitu z pohľadu prípadných hrozieb pre nelegálneho migranta definovaných v § 81 zákona o pobyte cudzincov. Ďakujem pekne, skončil som.
Kotleba, Marian, poslanec NR SR (2020-11-03):
keď na to bude... (Povedané súbežne s predsedajúcim.)
Glváč, Martin, podpredseda NR SR (2017-06-21):
Pán poslanec Budaj.
A. Belousovová, podpredsedníčka NR SR: (2007-06-20):
Otváram rozpravu k tomuto bodu. Do rozpravy som nedostala žiadnu písomnú prihlášku, preto sa chcem opýtať, či sa chce niekto prihlásiť do rozpravy ústne. Končím možnosť podania ústnych prihlášok do rozpravy. A keďže sa neprihlásil nikto do rozpravy, vyhlasujem rozpravu za skončenú. Chcem sa ešte opýtať navrhovateľa: Chcete zaujať, pán minister, stanovisko? Nie. Pán spravodajca, vy chcete zaujať stanovisko? Prerušujem rokovanie o tomto bode programu. A ďalej budeme pokračovať druhým čítaním o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z. z. Dostali ste tento vládny návrh zákona ešte pred prvým čítaním ako tlač 258 a spoločnú správu výborov máte ako tlač 258a. Nech sa páči, pán minister financií, máte slovo, aby ste vládny návrh zákona odôvodnili.
Šebej, František, poslanec NR SR (2014-03-18):
Ďakujem. Pán kolega Mikloško, ja len jednu vec sa pokúsim uviesť na správnu mieru. Povedali ste, že to nie je dobré, že Rusko a Ukrajina začali navzájom na seba havkať a hroziť si zbraňami. Preboha, kedy Ukrajina havkala na Rusko a hrozila zbraňami? To je len rečnícka otázka. Ďakujem.
Škripek, Branislav, poslanec NR SR (2013-04-16):
Ďakujem. Nemám viac čo dodať, tak jedine pán Blaha. Viete, to je celý ten rozdiel, že to, čo som povedal, zobrať úplne vážne na Slovensku a v srdci toho jednotlivca, to znamená, s dôsledkami uskutočniť úctu k blížnemu a nezdierať ho, a ten dotyčný zamestnávateľ sa bude snažiť tak pracovať, že nebude kradnúť a podvádzať. Lebo na Slovensku to vyzerá tak, že firemník alebo živnostník, alebo podnikateľ bude čo najviac zdierať zamestnancov a čo najviac okrádať štát. Čiže ten okráda aj zamestnancov, aj štát. A zamestnanci podvádzajú zamestnávateľa a unikajú pred každým poplatkom, ktorým sa len dá. Proste na tomto Slovensku sa všetci navzájom podvádzame a výsledok je ten, že ak sa niekomu podarí podnikať v medzerách zákona, tak najlepšie na svete. Jednoducho, ak my tu nechápeme, že máme túto krajinu pozdvihnúť, mať k sebe navzájom úctu a vidieť niečo, čo sa volá vlasť, krajina, domovina, ja viem, že toto vyznieva idealisticky, ale stačila by úplná reálna, absolútne na dne srdca čestnosť každého jednotlivca, a to je to, čo dávajú kresťanský idealizmus a ideály a skutočne, že to je kresťanské učenie jednotlivcovi. Ja takých podnikateľov poznám. Pán Blaha, ja si myslím, že si spomeniete, pred pár rokmi aj naše denníky priniesli, priniesli správu o tom, ako bol ocenený jeden bankár v nejakej rozvojovej krajine, pretože on práve pre takúto vieru bol schopný požičiavať peniaze najchudobnejším ľuďom len preto, že videl, ako ich to môže rozvíjať. A dosiahol ohromný úspech a zmenu v krajine a v životoch tých ľudí. Tak to je to, čo som myslel. Myslím to úplne vážne. Ale inak to nejde.
Šimečka, Michal, podpredseda NR SR (2024-06-11):
Ďakujem pekne. Vyčerpali sme teda zoznam písomne prihlásených rečníkov a rečníčok a chcem sa spýtať, či sa chce do rozpravy niekto prihlásiť ústne. Uzatváram možnosť prihlásiť sa do rozpravy. A ako prvý vystúpi pán poslanec Dostál, nech sa páči.
Mizík, Stanislav, poslanec NR SR (2018-11-28):
Ďakujem za slovo. Pán Kéry, čo nás predurčuje vytvárať si vlastnú migračnú politiku ako protipól k tomuto paktu či kompaktu, či rámca? To je jedno, akým slovom sa to nazve. Prečo sa my musíme takto brániť? My sme spôsobili vojny, rozvrat režimov, ktoré držali tie masy po kope? My sme zavraždili Saddáma Husajna? My sme zavraždili Kaddáfiho? My určujeme celosvetové geopolitické pohyby, tak politické, ako aj ekonomické? Nie. Občanov z Afriky či Blízkeho Východu tu môžme mať, ale iba keď prídu s pasom ako turisti, tak ako naši ľudia keď chodia napríklad do Afriky povedzme na poľovačku. Turista, poväčšine podnikateľ, si zoberie pas, zaplatí si poplatok za odstrel zebry alebo iného zvera, podporí miestnu ekonomiku a vráti sa s trofejou domov. Ani mne by nevadil Egypťan, ktorý príde do Tatier a zaplatí si a sa bude učiť lyžovať. Toľko k tomu. Ďakujem.
Kollár Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 127 poslancov, za 88, proti 1, zdržalo sa 38. Konštatujem, že sme schválili návrh novely zákona č. 530/2001 Z. z. ( č. 530/2011 Z. z. , pozn. red.) o spotrebnej dani z alkoholických nápojov. Nasleduje hlasovanie v prvom čítaní o návrhu poslankýň Šebovej, Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, tlač 773, bod 46 schváleného programu. Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Markovi Šefčíkovi, aby hlasovanie uviedol. Nech, sa páči, máte slovo, pán poslanec. (Hlasovanie o návrhu poslankýň Národnej rady Slovenskej republiky Zuzany Šebovej a Evy Horváthovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších prepisov , tlač 773.)
Nemky, Martin, poslanec NR SR (2019-10-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Gy. Juhász, poslanec: (2008-04-01):
Súhlasím s tým, čo ste povedali, že keď sa nezačne konanie, to ešte neznamená súhlas. A čo sa týka tých opozičných návrhov, aj ja som skôr skeptický v tomto smere.
Hrušovský, Pavol, predseda NR SR (2011-11-30):
Hlasujeme o návrhu prerokovať zákon v druhom čítaní. (Hlasovanie.) 141 prítomných, 79 za návrh, 56 proti, 6 sa zdržalo. Návrh sme schválili. Prosím ďalší návrh.
Takáč, Richard, poslanec NR SR (2022-10-19):
Ďakujem veľmi pekne za slovo, pán predseda. Chcel by som doplniť do programu, a to program, návrh urgentných opatrení na riešenie vážnych sociálnych dopadov permanentného drastického zvyšovania cien potravín a základných potravinových komodít. Myslím si, že nikomu nemusím vysvetľovať a hovoriť o tom, ako rapídne stúpajú ceny potravín. A všetci dobre vieme, že naše slovenské obchodné, tzv. slovenské obchodné reťazce majú neprimerané zisky v porovnaní s inými krajinami Európskej únie. Ja si myslím, že je potrebné sa týmto zaoberať na tomto, na tejto pôde a riešiť zníženie cien nejakých základných potravín pre občanov Slovenskej republiky. Ďakujem.
M. Číž, podpredseda NR SR: (2006-08-04):
(Hlasovanie.) Prítomných je 111 poslancov, za 109, proti 1, zdržalo sa 0, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Ďakujem navrhovateľovi aj spravodajcovi. Vážené kolegyne, kolegovia, budeme pokračovať prvým čítaním o návrhu poslanca Národnej rady Slovenskej republiky Miroslava Chovanca na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o doplnení zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Návrh zákona ste dostali ako tlač 27. Návrh na jeho pridelenie na prerokovanie vo výboroch máte v rozhodnutí č. 18. Prosím navrhovateľa pána poslanca Miroslava Chovanca, aby návrh zákona uviedol.
Brocka, Július, poslanec NR SR (2014-09-24):
Na dve veci skúsim zareagovať. Hovorili ste, že neviem, koľko taký primátor Košíc zarobí. Teda pri Rašim som si to poznačil, keď hovoril kolega Přidal aj iné mená, len preto, lebo to je tak nefér, že na Úrade vlády vystúpi primátor Košíc, poslanec Národnej rady. No proste to je škandál a nehoráznosť. A on sa prihlási k návrhu ako ten, čo ho bude presadzovať, ktorý pred pol rokom bol proti tomu pri hlasovaní. Tak tento primátor v tom svojom majetkovom priznaní uviedol, že ako poslanec má z verejných zdrojov 23 000 a ako primátor Košíc má 53 000 ročne. Čiže on má ako primátor Košíc väčší príjem z verejných zdrojov z rozpočtu mesta Košice ako Robert Fico ako predseda vlády. A má to len ako primátor. No a druhá poznámka je, že som si spomenul, keď ste hovorili, na poslanca Chomu a primátora Žiliny, ktorý reagoval raz na mňa slovami: „Pán Brocka, ja za to, že som predseda Dozornej rady Národnej diaľničnej spoločnosti neberiem nič.“ Tak teraz neviem, pán primátor pán poslanec Choma nás už predbehol, že on proste ukazuje tým ostatným, že dá sa to vykonávať aj tak, že neberie nič. Alebo platí ten váš pohľad, že je to podozrivé, že Choma robí predsedu dozornej rady a nič za to neberie. Vy tomu veríte?
Blanár, Juraj, podpredseda NR SR (2021-07-01):
Pán poslanec, máte doplňujúcu otázku? Nie. Ďakujem aj pánovi ministrovi. Pristúpime k tretej otázke, ktorú kladie ministrovi životného prostredia Slovenskej republiky Jánovi Budajovi pán poslanec Radovan Kazda: „Pán minister, na Slovensku už od roku 2013 nebola publikovaná súhrnná správa o vodnom hospodárstve v Slovenskej republike, ktorú každoročne pripravoval Výskumný ústav vodného hospodárstva. Pravidelné výročné správy o životnom prostredí v Slovenskej republike neinformujú o vodnom hospodárstve v predchádzajúcom rozsahu samotných správ. Slovensku tak chýba pravidelný komplexný dokument. Pán minister, aké sú plány súčasného vedenia ministerstva v zlepšení informovanosti o vodnom hospodárstve v Slovenskej republike?“ Nech sa páči, máte slovo.
Susko, Boris, poslanec NR SR (2021-05-06):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 14. júna 2021. Zo znenia návrhu je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Danko, Andrej, predseda NR SR (2016-05-19):
Prezentujme sa a hlasujme. (Hlasovanie.) Ďakujem, prítomných 141 poslancov, za 50, proti 32, zdržalo sa 59. Konštatujem, že sme predmetný návrh zákona do druhého čítania neschválili, teda nebudeme pokračovať v rokovaní o ňom. Ďakujem, prosím, tým považujem toto dnešné hlasovanie za ukončené. A, prosím, majú procedurálne návrhy pán poslanec Richard Vašečka, pani poslankyňa Janka Kiššová a pán poslanec Ľuboš Blaha. Nech sa páči.
Bugár, Béla, poslanec NR SR (2013-03-26):
Ďakujem pekne. Ja absolútne súhlasím s pánom poslancom Přidalom. Je to populistický návrh, ktorý rieši len určitý segment. Pán poslanec, ja som dosť dlho v parlamente a, samozrejme, v každom volebnom období sa nájde jeden alebo dvaja, ktorí poprípade sú pod vplyvom alkoholu, vždy, ale väčšina nie. A problém je v tom, preto hovorím a tvrdím, že to je populistický návrh, lebo napríklad si neuvedomujete jednu vec, a to, že obraz parlamentu tvoria poslanci. Ale to nie je len o alkohole. To je napríklad aj o tom, že niekto tu rozdáva banány a tým pádom jednoznačne poslancov ako keby dal do košiara, že všetci sú gorily. Toto je obraz parlamentu, lebo sú tu poslanci, ktorí len populistickým spôsobom zneužívajú témy. Takisto môžeme alebo môžete, lebo ja to nikdy neurobím, povedať, že zákonom zakážme, aby poslanci nosili topánky, lebo sú tu medzi nami aj takí, ktorí napríklad topánky používajú na to, aby vyjadrili svoj nesúhlas, a, povedzme, s tým búchajú. A je to normálne? Takže, prepáčte, ale ja musím súhlasiť s pánom poslancom Přidalom, že v žiadnom prípade takýto návrh podporiť nemôžem ani ja, nemôže ani klub strany MOST – HÍD.
Pčolinský, Peter, podpredseda NR SR (2023-05-24):
Pani spravodajkyňa, hlasovanie.
Jánoš, Vladimír, poslanec NR SR (2014-04-03):
Pán predseda, dajte, prosím, hlasovať o zákone ako celku v znení schválenej pripomienky prezidenta. Gestorský výbor odporúča schváliť.
Číž, Miroslav, podpredseda NR SR (2015-05-13):
Pán poslanec Blanár.
Marcinková, Vladimíra, poslankyňa NR SR (2024-05-10):
Ďakujem pekne, pán predsedajúci. Pán Michelko, vy ste povedali, že my sa vás snažíme, opozícia, vytlačiť na okraj spoločnosti. Ja vám chcem len povedať, že život mimo parlamentu aj život mimo ministerstva, nie je život na okraji spoločnosti. Aj mimo týchto hraníc spoločnosť existuje. Ja si práve myslím, že tu v parlamente, rovnako tak aj na ministerských stoličkách by mali byť tí najkompetentnejší. A práve preto nesúhlasím s vaším výrokom, keď hovoríte, že každý nominant tejto vlády je podľa nás, opozície, nekompetentný, to nie je pravda. Ale kompetencia nie je to jediné. Áno, napríklad o pani ministerke si myslím, že je nekompetentná v tej oblasti, ktorú momentálne zastáva. Ale máte mnohých ministrov, ktorí kompetentní sú. A možno je chybou, že sú kompetentní až natoľko, že sú všetkého schopní. Ja si myslím aj o pánovi premiérovi, že je veľmi kompetentný a veľmi schopný človek, ale horšie je, že všetkého schopný. Taktiež ste povedali, že čokoľvek urobíte, je z princípu zlé len preto, že je koaličné. Nie je to tak. Ja si dovolím povedať, že veľmi pozitívne a veľmi dobré kroky pre kultúru spravil bývalý nominant SMER-u, ktorý zastával stoličku ministra kultúry a ktorého nápad fondov sme vlastne my opozícia tu bránili. A nebránili ho jeho tamojší kolegovia, ale my tu, ktorý chce prerobiť pani ministerka. A taktiež si myslím, že obsadil stoličku riaditeľa RTVS práve on veľmi schopným človekom, ktorý bol Václav Mika, a bol to pán Maďarič, o ktorom hovorím a ktorý bol, bol nominantom strany SMER. A myslím si, že to bol jeden z tých naozaj lepších ministrov kultúry, ktorých sme mali a zostali po ňom aj pozitívne zmeny. Čiže nie je to tak, že by sme videli čierno-bielo koaličné a opozičné. Je to tak, že sa pozeráme na tie... (Prerušenie vystúpenia časomerom.)
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 139, za 125, zdržalo sa 12 poslancov, 2 nehlasovali. Návrh sme schválili. Prosím znovu pána poslanca Valockého, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach, tlač 1612. (Hlasovanie o vládnom návrhu zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1612.)
Grendel, Gábor, podpredseda NR SR (2022-09-23):
O vystúpenie v rozprave požiadala pani navrhovateľka, pani Dlugošová, nech sa páči.